Μητροπολίτης Μεξικού Αθηναγόρας

Ο Μητροπολίτης Μεξικού Αθηναγόρας (κατά κόσμον Γεώργιος Αναστασιάδης) είναι Ελληνο-αμερικανός Μητροπολίτης του Οικουμενικού Πατριαρχείου Κωνσταντινουπόλεως.

Βιογραφικά Στοιχεία 
Ο Μητροπολίτης Αθηναγόρας γεννήθηκε στο Σικάγο το 1941. 

Σπούδασε Θεολογία στην Θεολογική Σχολή του Εθνικού και Καποδιστριακού Πανεπιστημίου Αθηνών από την οποία αποφοίτησε το 1965. Το 1973, έλαβε το Πτυχίο του Μαέστρου από το Πανεπιστήμιο του Μίσιγκαν.

Χειροτονήθηκε Διάκονος το 1965 και Πρεσβύτερος το 1967. Το 1982 εξελέγη από την Αγία και Ιερά Σύνοδο του Οικουμενικού Πατριαρχείου, Επίσκοπος Δορυλαίου, Βοηθός Επίσκοπος της Ιεράς Αρχιεπισκοπής Αμερικής, αναλαμβάνοντας τη διακονία των Ενοριών του Καναδά. Εκτός των άλλων, υπηρέτησε στην τότε Επισκοπή Σικάγου, ως Πρωτοσύγκελλος αλλά και ως Υπεύθυνος Νεολαίας της Αρχιεπισκοπής Αμερικής, με σκοπό την ανασυγκρότησή της. Παράλληλα, διετέλεσε Γενικός Γραμματεύς του Γραφείου Μητροπολιτών και Επισκόπων των κανονικών εν Άμερική Ορθοδόξων δικαιοδοσιών, Διευθυντής του Γραφείου Διεκκλησιαστικών Σχέσεων της Ιεράς Αρχιεπισκοπής, Επόπτης τμημάτων Κοινοτήτων της Ιεράς Αρχιεπισκοπής και Επόπτης της Ακαδημίας του Αγίου Βασιλείου.

Το 1996, με απόφαση του Οικουμενικού Πατριάρχη Βαρθολομαίου, μεταβαίνει στο Χονγκ Κονγκ όπου αναλαμβάνει την ίδρυση της εκεί νέας Μητρόπολης Χονγκ Κονγκ και Νοτιοανατολικής Ασίας, παραδίδοντας το νόμιμο Καταστατικό της Μητροπόλεως στον Οικουμενικό Πατριάρχη Βαρθολομαίο τον Νοέμβριο του 1996.

Στις 2 Δεκεμβρίου 1996, μετά από πρόταση του Οικουμενικού Πατριάρχη Βαρθολομαίου και ομόφωνη απόφαση της Αγίας και Ιεράς Συνόδου του Πατριαρχείου, εκλέχθηκε πρώτος Μητροπολίτης Παναμά. Ενθρονίστηκε στην πόλη του Παναμά, στις 25 Ιανουαρίου 1997. Στις 31 Αυγούστου 2005 η Μητρόπολη Παναμά μετονομάστηκε σε Μητρόπολη Μεξικού, με τον Μητροπολίτη Αθηναγόρα να είναι πλέον Μητροπολίτης Μεξικού. Από το 2005 εδρεύει στην πόλη του Μεξικού και πνευματικά διοικεί όλες τις χώρες της Κεντρικής Αμερικής.

Εξωτερικοί σύνδεσμοι 
 Ιστοσελίδα Οικουμενικού Πατριαρχείου Κωνσταντινουπόλεως - Ιερά Μητρόπολις Μεξικού

Μητροπολίτες του Οικουμενικού Πατριαρχείου